Тимерлек тотоуҙы тыйыуҙан башҡа, батша хөкүмәте 1719 йылдың 19 декабрендә һәм 1739 йылдың 13 мартында сығарған указдары менән ер аҫты байлыҡтарын, мәғдәнлектәрҙе тотош үҙ монополияһына алған, башҡорттарҙы уға эйә булыу хоҡуғынан мәхрүм иткән һәм рус промышленниктарына ер эйәләренең ризалығынан тыш бөтә ерҙә мәғдән ҡаҙыу, мәғдән эшкәртеүгә тулы ирек биргән.
Кроме запрета содержания кузниц, царское правительство указом от 19 декабря 1719 года и 13 марта 1739 года взяло в свою монополию все подземельные богатства, полезные ископаемые, лишило башкир права хозяйства над ними и дало полную свободу русским промышленникам на добычу полезных ископаемых, обработку металла без разрешения хозяев земли.